Katastrofa na Hillsboroughu
<s>Tragedija na Hilsborou ili Katastrofa na Hilsborou () je incident koji se dogodio 15. aprila 1989. na stadionu Hilsboro u engleskom gradu Šefildu.</s><s>Tokom polufinalne utakmice FA kupa između fudbalskih klubova Liverpula i Notingem foresta, prenatrpanost tribina je prouzrokovala smrt 96 osoba i povrede još 766 drugih.</s><s>Odgovornost za incident se od tada prvenstveno stavlja na teret policije što je dozvolila da previše ljudi uđu na stadion.</s><s>Tragedija na Hilsboru je najgora nesreća na stadionima u britanskoj istoriji, i jedna od najgorih svetskih fudbalskih nesreća.</s>

<s>U to vreme, polufinala FA kupa su se održavala na neutralnom terenu.</s><s>Za sezonu 1989, Fudbalski savez Engleske je odabrao Hilsboro (domaći teren fudbalskog kluba Šefild vednsdej) za susret Liverpula i Notingema.</s><s>Kao što je standard u utakmicama engleske domaće fudbalske lige, navijači suprotstavljenih klubova su odvojeni na stadionu.</s><s>Navijači Liverpula su bili izdvojeni na tribini Lepings Lejn.</s><s>Ulazak u Lepings Lejn bio je moguć samo preko malog broja oronulih obrtnih kapija.</s><s>To ograničenje je dovelo do opasne prenatrpanosti izvan stadiona pre početka utakmice.</s><s>U pokušaju da ublaži pritisak izvan stadiona, glavni nadzornik Dejvid Dakenfild, viši policijski službenik odgovoran za meč, je naredio da se otvori jedna izlazna kapija.</s><s>Otvorena izlazna kapija je vodila do tunela na kom je pisalo „stajaća (tribina)", koji je vodio direktno do dve već prenatrpane tribine.</s><s>Prethodnih godina, policija je zatvarala tunel kada su dve centralne tribine bili ispunjene.</s><s>Međutim, ovom prilikom niko nije pazio na tunel.</s>

<s>Priliv navijača koji je usledio je doveo do pritiskanja, a neki navijači se peli preko ograde ili su ih podigli kolege navijači na tribinu iznad kako bi izbegli pritisak.</s><s>Nekoliko trenutaka posle početka meča, zaštitna ograda se slomila, a navijači su počeli da padaju jedni preko drugih.</s><s>Utakmica je zaustavljena posle šest minuta.</s><s>Da bi odneli povređene, navijači su rušili reklamne table da bi ih koristili kao nosila, a pozvane su i hitne službe da pruže pomoć.</s><s>Od 96 koji su poginuli, samo 14 je stiglo do bolnice.</s>

<s>Tejlorov izveštaj, zvanična istraga nesreće iz 1990, je zaključila da je „glavni razlog za katastrofu bio neuspeh policijske kontrole“.</s><s>Zbog nalaza izveštaja stajaće tribine su ukinute na svim većim fudbalskim stadionima u Engleskoj, Velsu i Škotskoj.</s>

<s>Vidi još 
 Tragedija na Hejselu</s>

<s>1989
Hillsborough
Fudbal ili nogomet u Engleskoj
South Yorkshire</s>

